CELEX: 32017D1197
Language: hu
Date: 2017-07-03 00:00:00
Title: A Bizottság (EU) 2017/1197 végrehajtási határozata (2017. július 3.) a 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelv szerinti ideiglenes kísérletnek az elit vetőmag és az elit vetőmagot megelőző generációkból származó nemesített vetőmag hatósági felügyelet mellett zajló szántóföldi ellenőrzése tekintetében történő szervezéséről szóló 2012/340/EU végrehajtási határozat módosításáról (az értesítés a C(2017) 4442. számú dokumentummal történt) (EGT-vonatkozású szöveg. )

5.7.2017   
            
            
               HU
            
            
               Az Európai Unió Hivatalos Lapja
            
            
               L 172/30
            
         A BIZOTTSÁG (EU) 2017/1197 VÉGREHAJTÁSI HATÁROZATA
   (2017. július 3.)
   a 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelv szerinti ideiglenes kísérletnek az elit vetőmag és az elit vetőmagot megelőző generációkból származó nemesített vetőmag hatósági felügyelet mellett zajló szántóföldi ellenőrzése tekintetében történő szervezéséről szóló 2012/340/EU végrehajtási határozat módosításáról
   
      
         (az értesítés a C(2017) 4442. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 13a. cikkére,
   tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 13a. cikkére,
   tekintettel a répavetőmag forgalmazásáról szóló, 2002. június 13-i 2002/54/EK tanácsi irányelvre (3) és különösen annak 19. cikkére,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (4) és különösen annak 33. cikkére,
   tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (5) és különösen annak 16. cikkére,
   mivel:
   
               (1)
            
            
               A 2012/340/EU bizottsági végrehajtási határozat (6) egy, a 66/401/EGK, a 66/402/EGK, a 2002/54/EK, a 2002/55/EK és a 2002/57/EK tanácsi irányelv szerinti ideiglenes kísérlet 2017. december 31-ig történő megszervezéséről rendelkezik, amelyben bármely tagállam részt vehet, és amely választást biztosít az elit vetőmag és az elit vetőmagot megelőző generációkból származó nemesített vetőmag hatósági szántóföldi ellenőrzése, illetve hatósági felügyelet mellett zajló szántóföldi ellenőrzése között.
            
         
               (2)
            
            
               Annak értékelése, hogy a hatósági szántóföldi ellenőrzés, illetve a hatósági felügyelet mellett zajló szántóföldi ellenőrzés közötti választás lehetősége jobb alternatívát jelent-e az elit vetőmag és az elit vetőmagot megelőző generációkból származó nemesített vetőmag hatósági szántóföldi ellenőrzése tekintetében, még nem zárult le, mert a kísérlet lezárásához több adatra volna szükség, különösen a hatósági ellenőrzés vizsgálatának legalacsonyabb szintjéről. Ezért az ideiglenes kísérlet időtartamát meg kell hosszabbítani.
            
         
               (3)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2012/340/EU végrehajtási határozat 7. cikkében a „2017. december 31-én” kifejezés helyébe a következő kifejezés lép: „2019. december 31-én”.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. július 3-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 125., 1966.7.11., 2298/66. o.
   
   
      (2)  HL 125., 1966.7.11., 2309/66. o.
   
   
      (3)  HL L 193., 2002.7.20., 12. o.
   
   
      (4)  HL L 193., 2002.7.20., 33. o.
   
   
      (5)  HL L 193., 2002.7.20., 74. o.
   
   
      (6)  A Bizottság 2012/340/EU végrehajtási határozata (2012. június 25.) a 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelv szerinti ideiglenes kísérletnek az elit vetőmag és az elit vetőmagot megelőző generációkból származó nemesített vetőmag hatósági felügyelet mellett zajló szántóföldi ellenőrzése tekintetében történő szervezéséről (HL L 166., 2012.6.27., 90. o.).